Lav et referat af nedenstående tekst:

Tekst:
Et kæmpe oprydningsarbejde venter efter branden på virksomheden Løgstør Rør. Brandfolk fik fredag omsider bugt med de sidste flammer, men skaderne er store. En lagerhal på over 2.000 kvadratmeter brændte ned til grunden, oplyser vagthavende hos politiet i Løgstør. Branden opstod onsdag omkring klokken 18.30, og ifølge brandinspektør Tommy Sørensen fra Vesthimmerlands Kommune, så udviklede den sig med eksplosiv hast. Det lykkedes brandvæsnet at få styr på flammerne i løbet af torsdagen, men man måtte altså lade en stor lagerhal brænde ned. Også en administrationsbygning fik brandskader. Over 20 brandslukningskøretøjer og 150 brand- og politifolk fra flere dele af Nordjylland blev kaldt til Løgstør. Ingen personer kom noget til under slukningsarbejdet, og beboerne i området kunne torsdag morgen atter åbne deres vinduer. Også i 2004 var der brand i virksomhedens bygninger. Dengang udviklede branden giftig røg, da 25 ton isoleringsmateriale gik op i flammer. /ritzau/

Referat:
Brandfolk fik fredag slukket de sidste flammer efter en stor fabriksbrand i Løgstør. Lagerhal på 2.000 kvadratmeter brændte ned til grunden